
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2494 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός των δικαιολογιγπκών και της διαδι¬ 
κασίας για την καταβολή - εκταμίευση της επι¬ 
χορήγησης, της επιδότησης της χρηματοδοτικής 
μίσθωσης, της επιδότησης του κόστους της δημι- 
ουργούμενης απασχόλησης και της επιδότησης 
των τόκων των επενδυτικών σχεδίων που έχουν 
υπαχθεί στους αναπτυξιακούς νόμους 2601 /1998, 
3299/2004, 3908/2011 και 4399/2016. 

2 Έγκριση απογευματινής, νυχτερινής, Κυριακών 
και εξαιρέσιμων ημερών υπερωριακής εργασίας 
των υπαλλήλων του Υπουργείου Εξωτερικών για 
το Β'εξάμηνο 2017. 


ΑΠΟΦΑΣΕΙΣ 

Αριθμ. 78954 _ (1) 

Καθορισμός των δικαιολογητικών και της διαδι¬ 
κασίας για την καταβολή - εκταμίευση της επι¬ 
χορήγησης, της επιδότησης της χρηματοδοτικής 
μίσθωσης, της επιδότησης του κόστους της δημι- 
ουργούμενης απασχόλησης και της επιδότησης 
των τόκων των επενδυτικών σχεδίων που έχουν 
υπαχθεί στους αναπτυξιακούς νόμους 2601/1998, 
3299/2004, 3908/2011 και 4399/2016. 

Ο ΥΠΟΥΡΓΟΣ 

ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παραγράφου 5 του άρθρου 20 
του ν. 4399/2016 «Θεσμικό πλαίσιο για τη σύσταση κα¬ 
θεστώτων Ενισχύσεων Ιδιωτικών Επενδύσεων για την 
περιφερειακή και οικονομική ανάπτυξη της χώρας - Σύ¬ 
σταση Αναπτυξιακού Συμβουλίου και άλλες διατάξεις», 
(ΑΊ 17), όπως αντικαταστάθηκε με την παράγραφο α. 
του άρθρου 19 του ν. 4479/2017 (Α' 94) καθώς και την 
παράγραφο β. του άρθρου αυτού και ισχύει. 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α'98). 


3.Το Προεδρικό Διάταγμα 116/2014 «Οργανισμός του 
Υπουργείου Ανάπτυξης και Ανταγωνιστικότητας» (Α'98), 
όπως ισχύει. 

4 .Το Προεδρικό Διάταγμα 123/2016 «Ανασύσταση και 
μετονομασία του Υπουργείου Διοικητικής Μεταρρύθμι¬ 
σης και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτικής 
Τηλεπικοινωνιών και Ενημέρωσης, μετονομασία Υπουργεί¬ 
ων Εσωτερικών και Διοικητικής Ανασυγκρότησης», (Α'210). 

5. Το Προεδρικό Διάταγμα 125/2016 «Διορισμός 
Υπουργών, Αναπληρωτών Υπουργών και Υφυπουργών», 
(Α' 210). 

6. Την υπ'αρ. Υ197/16.11.2016 Απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση», (Β' 3722), όπως ισχύει. 

7. Την υπ' αρ. 44672/24-04-2015 Απόφαση του Πρω¬ 
θυπουργού και του Υπουργού Οικονομίας, Υποδομών, 
Ναυτιλίας και Τουρισμού «Διορισμός μετακλητού Γενι¬ 
κού Γραμματέα της Γενικής Γραμματείας Στρατηγικών 
και Ιδιωτικών Επενδύσεων του Υπουργείου Οικονομίας, 
Υποδομών, Ναυτιλίας καιΤουρισμού» (ΥΟΔΔ 279). 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τα δικαιολογητικά που απαιτούνται για την καταβο¬ 
λή - εκταμίευση της επιχορήγησης, της επιδότησης της 
χρηματοδοτικής μίσθωσης, της επιδότησης του κόστους 
της δημιουργούμενης απασχόλησης και της επιδότησης 
των τόκων των επενδυτικών σχεδίων που έχουν υπαχθεί 
στους αναπτυξιακούς νόμους 2601/1998, 3299/2004, 
3908/2011 και 4399/2016, είναι τα ακόλουθα: 

Α. Δικαιολογητικά σε περίπτωση μη εκχώρησης ενί¬ 
σχυσης σε Πιστωτικό Ίδρυμα. 

1. Καταστατικό σύστασηςτης εταιρείας και τροποποιή¬ 
σεις αυτού/Κωδικοποιημένο Καταστατικό εταιρείας ή Βε¬ 
βαίωση έναρξης επιτηδεύματος για ατομικές επιχειρήσεις. 

2. Βεβαίωση Υπηρεσίας ΓΕΜΗ περί: 

-Τροποποιήσεων του καταστατικού. 

- Μη λύσης της εταιρείας και θέσης σε εκκαθάριση. 

- Μη θέσης σε αναγκαστική διαχείριση ή ειδική εκ¬ 
καθάριση. 















25394 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2494/19.07.2017 


3. Πιστοποιητικό από το Μητρώο Πτωχεύσεων του 
Πρωτοδικείου περί: 

- Μη πτώχευσης / μη αίτησης για να κηρυχθεί η εται¬ 
ρεία σε κατάσταση πτώχευσης. 

- Μη θέσης σε διαδικασία συνδιαλλαγής/εξυγίανσης, 
μη αίτησης για να κηρυχθεί η εταιρεία σε διαδικασία 
συνδιαλλαγής/εξυγίανσης. 

4. Φορολογική ενημερότητα για είσπραξη χρημάτων 
από το δημόσιο (Φορείς Κεντρικής Διοίκησης). 

5. Ασφαλιστική ενημερότητα για είσπραξη χρημάτων 
από το δημόσιο. 

6. α. Στην περίπτωση Ανώνυμης Εταιρείας/Εταιρείας 
Περιορισμένης Ευθύνης: 

- Πρακτικό Δ.Σ (Α.Ε.) / Πρακτικό Γ.Σ. (ΕΠΕ) 

β. Στην περίπτωση Ιδιωτικής Κεφαλαιουχικής Εταιρείας: 

- Πρακτικό της Συνέλευσης των Εταίρων. 

γ. Στις Λοιπές περιπτώσεις εταιρειών: 

- Υπεύθυνη δήλωση του νομίμου εκπροσώπου θεω¬ 
ρημένη για το γνήσιο της υπογραφής από ΚΕΠ/δημόσια 
υπηρεσία 

Στα οποία δηλώνονται: 

α) ότι η επιχορήγηση του επενδυτικού σχεδίου με κω¬ 
δικό φακέλου ΥΠΕ/.../... δεν έχει εκχωρηθεί σε κανένα 
πιστωτικό ίδρυμα και 

β) ο αριθμός λογαριασμού (ΙΒΑΝ) της επιχείρησης- 
φορέα της επένδυσης στον οποίο θα πραγματοποιηθεί 
η καταβολή της επιχορήγησης. 

7. Βεβαίωση Τραπέζης με το ΙΒΑΝ του εταιρικού λογα¬ 
ριασμού του φορέα της επένδυσης ή Αντίγραφο φύλλου 
κίνησης εταιρικού λογαριασμού (εφόσον αναγράφεται 
ΙΒΑΝ, επωνυμία και ΑΦΜ δικαιούχου), με υπογραφή 
αρμοδίου υπαλλήλου και σφραγίδα αντίστοιχου υπο¬ 
καταστήματος. 

Β. Δικαιολογητικά σε περίπτωση εκχώρησης της ενί¬ 
σχυσης σε Πιστωτικό Ίδρυμα. 

1. Καταστατικό σύστασης της εταιρείας και τροποποι¬ 
ήσεις αυτού/Κωδικοποιημένο Καταστατικό εταιρείας ή 
Βεβαίωση έναρξης επιτηδεύματος για ατομικές επιχει¬ 
ρήσεις. 

2. Βεβαίωση Υπηρεσίας ΓΕΜΗ περί: 

-Τροποποιήσεωντου καταστατικού 

- Μη λύσης της εταιρείας και θέσης σε εκκαθάριση 

- Μη θέσης σε αναγκαστική διαχείριση ή ειδική εκ¬ 
καθάριση 

3. Πιστοποιητικό από το Μητρώο Πτωχεύσεων του 
Πρωτοδικείου περί: 

- Μη πτώχευσης / μη αίτησης για να κηρυχθεί η εται¬ 
ρεία σε κατάσταση πτώχευσης. 

- Μη θέσης σε διαδικασία συνδιαλλαγής/εξυγίανσης, 
μη αίτησης για να κηρυχθεί η εταιρεία σε διαδικασία 
συνδιαλλαγής/εξυγίανσης. 

4. Φορολογική ενημερότητα του Πιστωτικού Ιδρύ¬ 
ματος, στο οποίο είναι εκχωρημένη η επιχορήγηση, για 
είσπραξη χρημάτων από το δημόσιο (Φορείς Κεντρικής 
Διοίκησης). 

5. Ασφαλιστική ενημερότητα του Πιστωτικού Ιδρύ¬ 
ματος, στο οποίο είναι εκχωρημένη η επιχορήγηση, για 
είσπραξη χρημάτων από το δημόσιο. 

6. Φορολογική ενημερότητα του φορέα της επένδυ¬ 
σης για είσπραξη χρημάτων από το δημόσιο (Φορείς 
Κεντρικής Διοίκησης). 


7. Ασφαλιστική ενημερότητα του φορέα της επένδυ¬ 
σης για είσπραξη χρημάτων από το δημόσιο. 

8. Αντίγραφο Σύμβασης Εκχώρησης. 

9. Βεβαίωση Πιστωτικού Ιδρύματος στην οποία ανα¬ 
γράφονται: 

• στοιχεία του βραχυπρόθεσμου δανείου και της σύμ¬ 
βασης εκχώρησης 

• ημερομηνία / ημερομηνίες εκταμίευσης με τα αντί¬ 
στοιχα εκταμιευθέντα ποσά 

• σημερινό υπόλοιπο του κεφαλαίου του δανείου για 
το οποίο υφίσταται η σύμβαση εκχώρησης της επιχο- 
Ρήγησης 

• αριθμός λογαριασμού (ΙΒΑΝ) του Πιστωτικού Ιδρύ¬ 
ματος στον οποίο θα πραγματοποιηθεί η καταβολή της 
επιχορήγησης. 

10. Σε περίπτωση καταβολής τμήματος της επιχορήγη¬ 
σης και στο φορέα της επένδυσης απαιτείται επιπλέον: 

Α. κατά περίπτωση, προσκόμιση Πρακτικού Δ.Σ (Α.Ε.)/ 
Πρακτικού Γ.Σ. (ΕΠΕ)/ Πρακτικού της Συνέλευσης των 
Εταίρων (ΙΚΕ) ή Υπεύθυνης δήλωσηςτου νομίμου εκπρο¬ 
σώπου θεωρημένης για το γνήσιο της υπογραφής από 
ΚΕΠ/δημόσια υπηρεσία (Λοιπές περιπτώσεις εταιρειών), 
στα οποία δηλώνονται: 

• το υπόλοιπο ποσό της επιχορήγησης του επενδυ¬ 
τικού σχεδίου με κωδικό φακέλου ΥΠΕ/.../..., δεν έχει 
εκχωρηθεί σε οποιοδήποτε άλλο πιστωτικό ίδρυμα κα¬ 
θώς και 

• ο αριθμός λογαριασμού (ΙΒΑΝ) της επιχείρησης-φο- 
ρέα της επένδυσης στον οποίο θα πραγματοποιηθεί η 
καταβολή της επιχορήγησης. 

Β. βεβαίωση Τραπέζης με το ΙΒΑΝ του εταιρικού λογα¬ 
ριασμού του φορέα της επένδυσης ή Αντίγραφο φύλλου 
κίνησης εταιρικού λογαριασμού (εφόσον αναγράφεται 
ΙΒΑΝ, επωνυμία και ΑΦΜ δικαιούχου), με υπογραφή 
αρμοδίου υπαλλήλου και σφραγίδα αντίστοιχου υπο¬ 
καταστήματος. 

Άρθρο 2 

α. Τα δικαιολογητικά που ορίζονται στο άρθρο 1 της 
παρούσης, πλην των δικαιολογητικών ί. της Βεβαίωσης 
από την Υπηρεσία ΓΕΜΗ, ίί. των Πιστοποιητικών από 
το Μητρώο Πτωχεύσεων του Πρωτοδικείου και III. των 
φορολογικών και ασφαλιστικών ενημεροτήτων, υπο¬ 
βάλλονται ηλεκτρονικά στο Πληροφοριακό Σύστημα 
Κρατικών Ενισχύσεων (ΠΣΚΕ), ως συνημμένα στο Αίτημα 
Πληρωμής και στη συνέχεια κατατίθενται εντύπως στην 
Γενική Διεύθυνση Ιδιωτικών Επενδύσεων του Υπουργεί¬ 
ου Οικονομίας και Ανάπτυξης. 

Η Γενική Διεύθυνση Ιδιωτικών Επενδύσεων διαβιβάζει 
τα υποβληθέντα δικαιολογητικά μαζί με τα προβλεπό- 
μενα λοιπά στοιχεία του επενδυτικού φακέλου που τεκ¬ 
μηριώνουν την αξίωση της πληρωμής στη Γενική Διεύ¬ 
θυνση Οικονομικών Υπηρεσιών του ιδίου Υπουργείου. 

β. Τα λοιπά, υπό στοιχεία ί, ίί και ίίί αναφερόμενα στην 
παράγραφο α., δικαιολογητικά κατατίθενται απευθείας 
στη Γενική Διεύθυνση Οικονομικών Υπηρεσιών μετά από 
ενημέρωση του Φορέα της Επένδυσης από το αρμόδιο 
Τμήμα αυτής. 




Τεύχος Β' 2494/19.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 3 

1. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2017 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 


Αριθμ. ΣΤ4/Φ.084/ΑΣ 4931 (2) 

Έγκριση απογευματινής, νυχτερινής, Κυριακών 
και εξαιρέσιμων ημερών υπερωριακής εργασίας 
των υπαλλήλων του Υπουργείου Εξωτερικών για 
το Β'εξάμηνο 2017. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τα άρθρα 22 και 155 παρ. 11 του Οργανισμού 
του Υπουργείου Εξωτερικών, που κυρώθηκε με το άρ¬ 
θρο πρώτο του ν. 3566/2007 «Κύρωση ως Κώδικα του 
"Οργανισμού του Υπουργείου Εξωτερικών"» (ΦΕΚ Α' 
117), όπως τροποποιήθηκε με το ν. 3712/2008 (ΦΕΚ 
225/Α/5.11.2008). 

2. Την παράγραφο 2 του άρθρου 90 του Κώδικα Νο¬ 
μοθεσίας για την Κυβέρνηση και τα κυβερνητικά όργα¬ 
να, που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Τις διατάξεις του άρθρου 20 του ν.4354/2015 «Δια¬ 
χείριση των μη εξυπηρετουμένων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιοοικονομικών στόχων και διαρθρω¬ 
τικών μεταρρυθμίσεων» (ΦΕΚ 176 Α'). 

4. Το άρθρο 2 του ν. 3697/2008 «Ενίσχυση της δια¬ 
φάνειας του Κρατικού Προϋπολογισμού, έλεγχος των 
Δημοσίων Δαπανών, μέτρα φορολογικής δικαιοσύνης 
και άλλες διατάξεις» (ΦΕΚ Α’ 194). 

5. Το άρθρο 2 του π.δ. 230/1998 «Αρμοδιότητες και 
διάρθρωση της Κεντρικής Υπηρεσίας Υπουργείου Εξω¬ 
τερικών» (ΦΕΚ Α' 177). 

6. Την Π004-52033/24.11.2011 απόφαση του Υπουρ¬ 
γού Εξωτερικών «Καθορισμός ωραρίου εργασίας προ¬ 
σωπικού Κεντρικής Υπηρεσίας Υπουργείου Εξωτερικών» 
(ΦΕΚ Β'3014), όπως τροποποιήθηκε με την υπ' αρ. Π 004- 
8390 Απόφαση ΦΕΚ Β' 722/13.3.2012. 

7. Το γεγονός ότι στο Υπουργείο Εξωτερικών υπάρχουν 
υπηρεσίες, που είναι υποχρεωμένες ως εκ της φύσεως 
της αποστολής τους να λειτουργούν υπερωριακά για 
την αντιμετώπιση εκτάκτων περιστατικών και κρίσεων 
ή λειτουργούν σε εικοσιτετράωρη βάση, προκειμένου 
υποστηρίζουν υπηρεσίες που λειτουργούν σε εικοσιτε¬ 
τράωρη βάση (π.χ. Τεχνική Υπηρεσία) και για την εφαρ¬ 


μογή των δημοσιονομικών στόχων και διαρθρωτικών 
μεταρρυθμίσεων σύμφωνα με το ν. 4337/2015 (π.χ. ΣΤ4 
και ΣΤ5 Δνσεις). 

8. Το π.δ. 80/2016 (ΦΕΚ 145 Α') περί «Αναλήψεως υπο¬ 
χρεώσεων από τους διατάκτες». 

9. Τιςυπ'αριθμ. 110.95 και 110.96 από 10/01/2017 ανα¬ 
λήψεις υποχρέωσης με αριθμό καταχώρησης στο βιβλί¬ 
ου εγκρίσεων και εντολών 3760 και 3759 αντίστοιχα 
και με αριθμό ανάρτησης 9Ω9ΑΕ-54ΠΔ και ΩΘ4ΕΕ-3ΩΙ, 
καθώς καιτιςσυμπληρωματικέςτους υπ' αριθμ. 110.1230 
από 28/04/2017 ανάληψη υποχρέωσης, με αριθμό κα¬ 
ταχώρησης στο βιβλίο εγκρίσεων και εντολών 35144 με 
αριθμό ανάρτησης 9Θ7ΚΕ-ΑΘΞ.Τις υπ' αριθμ. 110.1582 
από 31/05/2017 ανάληψη υποχρέωσης, με αριθμό κα¬ 
ταχώρησης στο βιβλίο εγκρίσεων και εντολών 44382 
με αριθμό ανάρτησης ΨΨΧΝΕ-Β2Φ και 110.1585 από 
31/05/2017 ανάληψη υποχρέωσης, με αριθμό κατα¬ 
χώρησης στο βιβλίο εγκρίσεων και εντολών 44381 με 
αριθμό ανάρτησης 7ΝΤΦΕ-ΨΞΛ. 

10 Το γεγονός ότι από την απόφαση αυτή προκαλείται 
εξάμηνη δαπάνη 280.000 περίπου ΕΥΡΩ, για την οποία 
υπάρχουν εγγεγραμμένες πιστώσεις στον προϋπολογι¬ 
σμό εξόδων του Υπουργείου Εξωτερικών (φορέας: 09- 
110 ΚΑΕ.: 0511 και 0512) τρέχοντος οικονομικού έτους 
καθώς και εκ μεταφοράς από τον ΚΑΕ.: 5291, φορέας: 09- 
110 για τις ανάγκες υπερωριακής εργασίας της Γενικής 
Διεύθυνσης Μεταφραστικής Υπηρεσίας, αποφασίζουμε: 

Εγκρίνεται η πληρωμή αποζημίωσης για παροχή 
υπερωριακής, νυχτερινής, Κυριακών και εξαιρέσιμων 
ημερών εργασίας στους υπαλλήλους του Υπουργείου 
Εξωτερικών, για το Β' εξάμηνο έτους 2017 ως εξής: 

1. Αποζημίωση για απογευματινή υπερωριακή απα¬ 
σχόληση σε 8 υπαλλήλους στο Διπλωματικό Γραφείο 
Υπουργού μέχρι 16 ώρες το μήνα για τον καθένα. 

2. Αποζημίωση για απογευματινή υπερωριακή απα¬ 
σχόληση σε 4 υπαλλήλους στο Διπλωματικό Γραφείο του 
Αναπληρωτή Υπουργού Ευρωπαϊκών Υποθέσεων μέχρι 
16 ώρες το μήνα για τον καθένα. 

3. Αποζημίωση για απογευματινή υπερωριακή απα¬ 
σχόληση σε 5 υπαλλήλους στο Διπλωματικό Γραφείο 
του Υφυπουργού I. Αμανατίδη μέχρι 16 ώρες το μήνα 
για τον καθένα. 

4. Αποζημίωση για απογευματινή υπερωριακή απα¬ 
σχόληση σε 2 υπαλλήλους στο Διπλωματικό Γραφείο 
του Υφυπουργού Τ. Κουίκ μέχρι 16 ώρες το μήνα για τον 
καθένα. 

5. Αποζημίωση για απογευματινή υπερωριακή απα¬ 
σχόληση σε 7 υπαλλήλους στο Γραφείο του Υπηρεσια¬ 
κού Γενικού Γραμματέα μέχρι 16 ώρες το μήνα για τον 
καθένα. 

6. Αποζημίωση για απογευματινή υπερωριακή απα¬ 
σχόληση σε 5 υπαλλήλους στο Γραφείο του Γενικού Γραμ¬ 
ματέα Διεθνών Οικονομικών Σχέσεων μέχρι 16 ώρες το 
μήνα για τον καθένα. 

7. Αποζημίωση για απογευματινή υπερωριακή απα¬ 
σχόληση σε 2 υπαλλήλων στο Γραφείο της Αναπληρώ- 
τριας Γενικής Γραμματέα Διεθνών Οικονομικών Σχέσεων 
και Αναπτυξιακής Συνεργασίας μέχρι 16 ώρες το μήνα. 

8. Αποζημίωση για απογευματινή υπερωριακή απα¬ 
σχόληση σε 3 υπαλλήλους στο Γραφείο του Α’ Γενικού 
Διευθυντή μέχρι 16 ώρες το μήνα για τον καθένα. 

9. Αποζημίωση για απογευματινή υπερωριακή απα¬ 
σχόληση σε 3 υπαλλήλους στο Γραφείο του Γ' Γενικού 
Διευθυντή μέχρι 16 ώρες το μήνα για τον καθένα. 

10. Αποζημίωση για απογευματινή υπερωριακή 
απασχόληση σε 6 υπαλλήλους στο Γραφείο της ΣΤ' 
Γενικής Διευθύντριας μέχρι 16 ώρες το μήνα για τον 
καθένα. 

11. Αποζημίωση για απογευματινή υπερωριακή απα¬ 
σχόληση σε 65 υπαλλήλους των ΣΤ4 και ΣΤ5 Διευθύνσε¬ 
ων μέχρι 16 ώρες το μήνα για τον καθένα. 

12. Αποζημίωση για απογευματινή υπερωριακή απα¬ 
σχόληση σε 5 υπαλλήλους του Αυτοτελούς Γραφείου 
Προϋπολογισμού και Δημοσίων Αναφορών μέχρι 6 ώρες 
τον μήνα για τον καθένα. 

13. Αποζημίωση για απογευματινή υπερωριακή απα¬ 
σχόληση σε 46 υπαλλήλους του Κλάδου Επικοινωνιών 
και Πληροφορικής της ΣΤ2 Διεύθυνσης Μηχανογράφη¬ 
σης, Τηλεπικοινωνιών και Πληροφορικής μέχρι 16 ώρες 
το μήνα για τον καθένα, για νυχτερινή υπερωριακή ερ¬ 
γασία (πέραν της υποχρεωτικής) μέχρι 15 ώρες το μήνα 
για τον καθένα και για εργασία κατά τις Κυριακές και 
εξαιρέσιμες ημέρες (πέραν της υποχρεωτικής) μέχρι 15 
ώρες το μήνα για τον καθένα. 

14. Αποζημίωση για απογευματινή υπερωριακή απα¬ 
σχόληση σε 5 υπαλλήλους της Υπηρεσίας Ενημέρωσης 
και Δημόσιας Διπλωματίας μέχρι 16 ώρες το μήνα για τον 
καθένα, για εργασία κατά τις Κυριακές και εξαιρέσιμες 
ημέρες (πέραν της υποχρεωτικής) μέχρι 7 ώρες το μήνα 
για τον καθένα. 

15. Αποζημίωση για απογευματινή υπερωριακή απα¬ 
σχόληση σε 7 υπαλλήλους της Διεύθυνσης Εθιμοτυπίας, 
μέχρι 16 ώρες το μήνα για τον καθένα. 


16. Αποζημίωση για απογευματινή υπερωριακή απασχό¬ 
ληση σε 24 υπαλλήλους της Γενικής Διεύθυνσης Μεταφρα¬ 
στικής Υπηρεσίας μέχρι 16 ώρες το μήνα για τον καθένα. 

17. Αποζημίωση για απογευματινή υπερωριακή απα¬ 
σχόληση σε 5 υπαλλήλουςτηςΤεχνικής Υπηρεσίας μέχρι 
14 ώρες το μήνα για τον καθένα, για νυχτερινή υπερω- 
ριακή εργασία (πέραν της υποχρεωτικής) 2 υπαλλήλων 
μέχρι 7 ώρες το μήνα για τον καθένα και για εργασία κατά 
τις Κυριακές και εξαιρέσιμες ημέρες (πέραν της υποχρεω¬ 
τικής) 2 υπαλλήλων μέχρι 7 ώρες το μήνα για τον καθένα. 

18. Αποζημίωση για απογευματινή υπερωριακή απα¬ 
σχόληση σε 66 κλητήρες της Κεντρικής Υπηρεσίας μέχρι 
16 ώρες το μήνα για τον καθένα, για νυχτερινή υπερω- 
ριακή εργασία (πέραν της υποχρεωτικής) 6 κλητήρων 
μέχρι 8 ώρες το μήνα για τον καθένα και για εργασία κατά 
τις Κυριακές και εξαιρέσιμες ημέρες (πέραν της υποχρεω¬ 
τικής) 4 κλητήρων μέχρι 12 ώρες το μήνα για τον καθένα. 

19. Αποζημίωση για απογευματινή υπερωριακή απα¬ 
σχόληση σε 8 αστυνομικούς του προσωπικού ασφαλείας 
του Υπουργείου μέχρι 16 ώρες το μήνα για τον καθένα, 
για νυχτερινή εργασία (πέραν της υποχρεωτικής) μέχρι 
8 ώρες το μήνα για τον καθένα και για εργασία κατά τις 
Κυριακές και εξαιρέσιμες ημέρες (πέραν της υποχρεω¬ 
τικής) μέχρι 12 ώρες το μήνα για τον καθένα. 

Στην ανωτέρω εργασία θα μπορούν να μετέχουν και 
περισσότεροι υπάλληλοι, εντός όμως του ιδίου συνολι¬ 
κού αριθμού των εγκρινομένων ωρών, η πραγματοποίη¬ 
ση δε της εργασίας αυτής θα βεβαιώνεται με πράξη του 
Διευθυντή κάθε Γραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2017 

Ο Υπουργός 

ΝΙΚΟΛΑΟΣ ΚΟΤΖΙΑΣ 

